JY LEES NOU KYK: Meghan Markle blom behoorlik ná die groot trek
Of dit haar rol as ma, die liefde of haar beweerde trek na haar geboorteland, Amerika, is. Meghan Markle straal omtrent deesdae.
Dit lyk of prins Harry (35) en sy vrou, Meghan (38), uiteindelik kan asem skep na hul uittrede van hul koninklike pligte en hul groot trek uit Brittanje. Die paartjie en hul 10 maande oue seuntjie, Archie, het aanvanklik hulle in Kanada gevestig, maar luidens berigte het hulle glo onlangs na Meghan se geboorteland, Amerika, verhuis. Die gesin woon glo nou in Los Angeles.
Die rooikop-prins en sy vrou het smoorverlief gelyk toe hulle onlangs hul laaste koninklike pligte in Engeland uitgevoer het.
En dit lyk op die oog af of die hertogin van Sussex se skoonheidsroetine aangepas is, want haar grimering is helder en meer waaghalsig as ooit tevore.
Die voormalige Suits-aktrise het met haar glansryke grimering en in ’n nousluitende blougroen rok deur die Britse ontwerper Victoria Beckham die koppe laat draai toe die paartjie onder ’n sambreel by die Endeavour Fund-toekenningsgeleentheid in Londen aankom. Kan jy sê Hollywood-glans?
Dis nie waar dit eindig nie. Meghan en Harry was die ene swier en glans toe hulle die Mountbatten-musiekfees by die Royal Albert Hall in die Britse hoofstad bygewoon het. Meghan het beeldskoon gelyk in ’n rooi aandrok deur die ontwerper Safiyaa aan manlief Harry se sy, terwyl die prins weer uitgetof was in volle militêre mondering vir sy finale verskyning as kaptein-generaal van die koninklike marinierskorps.
Maar wie steek agter Meghan se nuwe beeldskone voorkoms?
Meghan se goeie vriend en grimeerkunstaar Daniel Martin is glo die man agter Meghan se glansryke grimering tydens haar en Harry se toer om die koninklike lewe vaarwel te roep.
Got to share some of my personal favorite #skincare items with my friends @allure in this months issue. Thank you @heymichellelee @jbailly @katsuico for thinking of me ?? #makeuplife #makeupartist #danielmartin #honestbeauty #diormakeup #tatcha #mediheal #airrepairskincare #zitsticka #sisleyparis #skinceuticals
A post shared by Daniel Martin (@danielmartin) on Dec 4, 2019 at 10:41am PST
Daniel, wat tans in New York bly, het spesiaal na Engeland gevlieg om seker te maak sy vriendin lyk op haar beste. By ’n foto wat Daniel van Meghan op Instagram gedeel het, het hy geskryf: “Dankie dat ek jou weer kon mooimaak my lief.”
Nou is dalk die perfekte tyd om jou grimeer-palette en grimeerborsels skoon te maak terwyl jy tydens inperking tuis is. Volgens Daniel was hy sy grimeerborsels sommer met gewone opwasmiddel.
Van rooi lipstiffie tot blou oogskadu, hier is ons gunsteling Meghan-glansoomblikke.
1. Groen godin
2. Koninklik in blou
3. Die mooiste rooi
Huisgenoot se skoonheidsredakteur het voorheen gewys hoe jy skoonheidsgereedskap skoon kan maak en bêre.
Bronne: Daily Mail, Express.co.uk, Cosmopolitan, Daily Mail
Meer oor: archie| meghan markle| prins harry| skoonheid| mooimaak| grimering| bekendes| grimeerkunstenaar
So grimeer jy jouself ‘natuurlik’ in net 6 stappe
Maskara 101: Kyk watter maskara werk die beste vir jóú
Van grimering tot klere: Dié glansvroue neem die modewêreld op horings